**KLAIPĖDOS RAJONO savivaldybės taryba**

**SPRENDIMAS**

**DĖL gatvių PAVADINImų SUTEIKIMO**

2020 m. lapkričio 26 d. Nr. T11-  
Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo, patvirtinto Lietuvos Respublikos vidaus reikalų ministro 2011 m. sausio 25 d. įsakymu Nr. 1V-57 (2014 m. kovo 13 d. įsakymo Nr. 1V-178 redakcija), 2 skyriumi bei atsižvelgdama į 2020-11-11 Klaipėdos rajono savivaldybės gatvių, pastatų, statinių ir kitų objektų pavadinimų suteikimo komisijos posėdžio protokolą Nr. TP21-12, nusprendžia:

Suteikti gatvėms pavadinimus:

1. Agluonėnų seniūnijoje, Vanagų kaime Ąžuolyno gatvės pavadinimą (pagal gatvių išdėstymo planą).

2. Sendvario seniūnijoje, Glaudėnų kaime Putinų, Alyvų ir Aronijų gatvių pavadinimus (pagal gatvių išdėstymo planą).

3. Sendvario seniūnijoje, Slengių kaime Viesulo gatvės pavadinimą (pagal gatvių išdėstymo planą).

4. Veiviržėnų seniūnijoje, Pėžaičių kaime Šalteikės gatvės pavadinimą (pagal gatvių išdėstymo planą).

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

|  |  |
| --- | --- |
| teikia: A. Bogdanovas | L. Urbutė |
| PARENGĖ: A. Kundrotienė | L. Tučienė |
| SUDERINTA: | E. Sluckienė |
| D. Beliokaitė | M. Šunokas |
| V. Jasas | A. Balnionienė |
| T. Tuzovaitė-Markūnienė | B. Markauskas |
| D. Dilytė |  |

# **KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2020-11-12

Gargždai

**DĖL TARYBOS SPRENDIMO „Dėl gatvių pavadinimų suteikimo“ PROJEKTO**

1. Parengto sprendimo projekto esmė, tikslai ir uždaviniai:

Suteikti gatvėms pavadinimus Slengių ir Glaudėnų kaimuose, Sendvario seniūnijoje, Vanagų kaime, Agluonėnų seniūnijoje, Pėžaičių kaime, Veiviržėnų seniūnijoje, Klaipėdos rajone.

2. Projekto rengimo priežastys. Kuo vadovaujantis parengtas sprendimo projektas:

Naujai formuojamoms ar jau esamoms gatvėms būtina suteikti pavadinimus, todėl Pavadinimų suteikimo komisija svarstė ir teikia tarybai siūlymus suteikti Vanagų kaime Ąžuolyno gatvės pavadinimą, Glaudėnų kaime Putinų, Alyvų ir Aronijų gatvių pavadinimus, Slengių kaime Viesulo gatvės pavadinimą.

Pėžaičių kaime registruojamas Šalteikės gatvės pavadinimas, kuris jau yra įregistruotas Dvylių kaime, o kadangi ta pati gatvė eina per skirtingus kaimus, tai ta pati gatvė ir registruojama tuo pačiu pavadinimu.

3. Kokių rezultatų yra laukiama:

Gyventojai galės deklaruoti savo gyvenamąją vietą jiems suteikiamu adresu.

4. Galimos teigiamos ir neigiamos pasekmės priėmus siūlomą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:

Nėra

5. Kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:

Galioja teisės aktai, išvardyti sprendimo projekto preambulėje.

6. Projekto rengimo metu gauti specialistų vertinimai ir išvados. Ekonominiai apskaičiavimai:

Nėra

7. Sprendimo įgyvendinimui reikalingos lėšos:

Seniūnijoms reikės lėšų gatvių pavadinimų lentelėms pagaminti.

8. Kiti, autoriaus nuomone, reikalingi pagrindimai ir paaiškinimai:

Vadovaudamasi Vietos savivaldos ir Teritorijos administracinių vienetų ir jų ribų įstatymais Taryba suteikia ir keičia gatvių pavadinimus pagal Vyriausybės nustatytus kriterijus.

9. Tarybos sprendimą pateikti:

Paslaugų ir civilinės metrikacijos skyriui – 1 egz.

Sendvario seniūnijai – 1 egz.

Agluonėnų seniūnijai - 1 egz.

Veiviržėnų seniūnijai – 1 egz.

Paslaugų ir civilinės metrikacijos skyriaus vyriausioji specialistė A. Kundrotienė